Diari Oficial de la Generalitat Valenciana


Sumari del DOGV 7411, del 26-11-2014 (2014/10191)

RESOLUCIÓ de 17 de novembre de 2014, de la Conselleria d'Infraestructures, Territori i Medi Ambient, per la qual s'aprova l'amollonament parcial de la via pecuària assagador de Mariola, en el terme municipal d'Agres, en el tram comprés entre la línia de terme de Bocairent amb Agres, en la partida del Mas dels Arbres, fins a la forest d'utilitat pública denominada AL047 Ombria de Mariola.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7411

Data del DOGV
:   26-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/10159


Data del document
:   17-11-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 17 de novembre de 2014, de la Conselleria d'Infraestructures, Territori i Medi Ambient, per la qual s'aprova l'amollonament parcial de la via pecuària assagador de Mariola, en el terme municipal d'Agres, en el tram comprés entre la línia de terme de Bocairent amb Agres, en la partida del Mas dels Arbres, fins a la forest d'utilitat pública denominada AL047 Ombria de Mariola. [2014/10545]  
La classificació de les vies pecuàries del terme municipal d'Agres va ser aprovada per Orde Ministerial de 25 de novembre de 1975 i va ser publicada en el Boletín Oficial del Estado, de 5 de gener de 1976. En el projecte de classificació, l'assagador de Mariola es descriu amb una amplària legal de 37,61 metres i una longitud aproximada en el terme municipal de 7.100 metres.  
Per mitjà de l'Orde 20/2013, de 3 de desembre, de la Conselleria d'Infraestructures, Territori i Medi Ambient, es va aprovar la delimitació parcial de la via pecuària assagador de Mariola, en el terme municipal d'Agres, província d'Alacant, en el tram comprés entre la línia de terme de Bocairent amb Agres, en la partida del Mas dels Arbres, fins a la forest d'utilitat pública denominada AL047 Ombria de Mariola. L'esmentada orde va ser publicada en el Diari Oficial de la Comunitat Valenciana número 7173, de 16 de desembre de 2013, i s'hi va acordar la pràctica del seu amollonament.   
L'anunci d'inici de les operacions de fitació de l'amollonament parcial de la via pecuària assagador de Mariola va ser publicat en el DOCV número 7211, d'11de febrer de 2014, i, així mateix, l'inici d'operacions ha sigut objecte de publicació edictal, per mitjà d'exposició en el tauler d'anuncis dels ajuntaments de Bocairent i Agres. A més, es va informar del dit acte tots aquells contigus de la via pecuària i organismes interessats, per mitjà de notificació. Els dits treballs es van dur a terme el dia 25 de març de 2014.  
Finalitzades les operacions, va ser formulada la proposta d'amollonament, l'exposició al públic de la qual va ser anunciada en el DOCV número 7288, de 4 de juny de 2014, i s'establix el termini d'un mes des de l'endemà de la seua publicació perquè els interessats pogueren interposar-hi les al·legacions i/o les reclamacions oportunes. A més, ha sigut objecte de la preceptiva publicació edictal i va ser exposada en els taulers d'anuncis dels ajuntaments corresponents. Així mateix, es va complir el tràmit d'audiència establit per l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i es va informar també tots els contigus de l'exposició al públic del referit expedient i se'ls va atorgar un termini de quinze dies per a al·legar-hi i presentar tots els documents i justificants que estimaren pertinents.  
  
Una vegada finalitzat el termini d'exposició pública i tràmit d'audiència no s'han presentat al·legacions, segons queda acreditat en el certificat de 29 de juliol de 2014, expedit pel secretari territorial de la Conselleria d'Infraestructures, Territori i Medi Ambient d'Alacant.  
  
En data 26 de setembre de 2014, l'instructor de l'expedient, informa de la manera següent:  
1. S'emet un informe favorable sobre l'aprovació de l'amollonament parcial de la via pecuària assagador de Mariola, en el terme municipal d'Agres, en el tram comprés entre la línia de terme de Bocairent amb Agres, en la partida del Mas dels Arbres, fins a la forest d'utilitat pública denominada AL047 Ombria de Mariola, d'acord amb la proposició d'amollonament i plànols, que consten en l'expedient i les característiques de la qual són les següents:  
Longitud amollonada: 103,38 m.  
Amplària: 37,5 m.  
Superfície amollonada: 3.876,93 m²  
En data 3 de novembre de 2014, el director territorial d'Alacant de la Conselleria d'Infraestructures, Territori i Medi Ambient, proposa aprovar l'amollonament en els mateixos termes que l'informe de l'instructor.  
En data 14 de novembre de 2014, el tècnic del Servici d'Ordenació i Gestió Forestal emet informe favorable l'aprovació de l'amollonament.  
  
En data 14 de novembre de 2014, el cap del Servici d'Ordenació i Gestió Forestal, emet informe favorable a l'aprovació de l'amollonament parcial de la via pecuària assagador de Mariola, en el terme municipal d'Agres, en el tram comprés entre la línia de terme de Bocairent amb Agres, en la partida del Mas dels Arbres, fins a la forest d'utilitat pública denominada AL047 Ombria de Mariola, d'acord amb la proposició d'amollonament i plànols, que consten en l'expedient.  
  
En data 17 de novembre, la directora general de Medi Natural proposa aprovar l'amollonament parcial de la via pecuària assagador de Mariola, en el terme municipal d'Agres, en el tram comprés entre la línia de terme de Bocairent amb Agres, en la partida del Mas dels Arbres, fins a la forest d'utilitat pública denominada AL047 Ombria de Mariola, d'acord amb la proposició d'amollonament i plànols, que consten en l'expedient.  
És competència de la Conselleria d'Infraestructures, Territori i Medi Ambient la resolució del present amollonament, en virtut del que preceptuen l'article 22.8 de la Llei 14/2003, de 10 d'abril, de Patrimoni de la Generalitat Valenciana; els articles 5 al 8 de la Llei 3/1995, de 23 de març, de Vies Pecuàries; així com el Decret 19/2012, de 7 de desembre del Consell, pel qual es determinen les conselleries en què s'organitza l'administració de la Generalitat.  
Al present acte administratiu li és d'aplicació el que regula la Llei 3/1995, de Vies Pecuàries, de 23 de març; el Decret 19/2012, de 7 de desembre, abans citat, i la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, així com la resta de la legislació que poguera resultar d'aplicació al cas.  
  
Vistes la Llei 3/1995, de 23 de març, de Vies Pecuàries; la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de disposicions concordants, resolc:  
  
Primer  
Aprovar l'amollonament parcial de la via pecuària assagador de Mariola, en el terme municipal d'Agres, província d'Alacant, en el tram comprés entre la línia de terme de Bocairent amb Agres, en la partida del Mas dels Arbres, fins a la forest d'utilitat pública denominada AL047 Ombria de Mariola, d'acord amb la proposició d'amollonament i plànols, que consten en l'expedient, i les característiques de la qual són les següents:  
Longitud amollonada: 103,38 m.  
Amplària: 37,5 m.  
Superfície amollonada: 3.876,93 m²  
  
Esta resolució serà notificada per la Direcció Territorial d'Alacant als interessats en el present procediment. Contra la present resolució, que posa fi a la via administrativa, es podrà interposar un recurs de reposició davant de la consellera d'Infraestructures, Territori i Medi Ambient, en el termini d'un mes, a comptar des de l'endemà de la recepció de la present notificació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Així mateix, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'esta, de conformitat amb el que establixen els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que els interessats puguen exercitar qualsevol altre recurs que estimen oportú.  
  
València, 17 de novembre de 2014.- La consellera d'Infraestructures, Territori i Medi Ambient: Isabel Bonig Trigueros.